{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":39,"n_cols":6,"rows_kept":39,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Prijedlogu ključnih elemenata Poziva na dodjelu bespovratnih sredstava „Modernizacija ustanova za provedbu cjelodnevne škole u osnovnoškolskom obrazovanju“"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"PUČKI PRAVOBRANITELJ","Ključni elementi Poziva na dodjelu bespovratnih sredstava Modernizacija ustanova za provedbu cjelodnevne škole u osnovnoškolskom obrazovanju","Pučka pravobraniteljica komentirala je raniju verziju ovog poziva kao središnje tijelo nadležno za suzbijanje diskriminacije prema Zakonu o suzbijanju diskriminacije (NN br. 85/08, 112/12, dalje u tekstu: ZSD) te pozdravlja izmjene sukladno kojima je prijavitelj dužan dostaviti i „procjenu učinka na načelo nediskriminacije“ te se boduje „Promicanje jednakih mogućnosti i socijalne uključenosti“. Naime, pučka pravobraniteljica već nekoliko godina prati problem diskriminacije u vidu segregacije učenika koji pripadaju romskoj nacionalnoj manjini u osnovnoškolskom obrazovanju te primjećuje trend povećanja broja razrednih odjela u kojima nastavu pohađaju isključivo romski učenici, odnosno onih u kojima su romski učenici zastupljeni s više od 70%. Također, u RH postoji nekoliko područnih škola i škola u kojima nastavu pohađaju isključivo romski učenici. S tim u vezi pučka pravobraniteljica daje preporuke nadležnim institucijama da se što prije ukine segregacija, a što RH preporučuju i regionalna te međunarodna tijela (UN-ov Odbor za eliminaciju rasne diskriminacije, Europska komisija protiv rasizma i nesnošljivosti). Osim toga, kao što vam je zasigurno poznato, Europski parlament je krajem 2023. g. usvojio rezoluciju pod nazivom „Segregacija i diskriminacija romske djece u obrazovnom sustavu“ u kojoj, među ostalim, potiče države članice da „učinkovito iskoriste financijska sredstva dostupna u okviru različitih nacionalnih financijskih instrumenata i financijskih instrumenata EU-a, uključujući Erasmus+, Europski socijalni fond plus, Europski fond za regionalni razvoj i Mehanizam za oporavak i otpornost, kako bi se ojačala obrazovna infrastruktura i usluge, čime bi se također romskoj djeci omogućio pristup kvalitetnom i uključivom obrazovanju“.\n\nU skladu sa svime navedenim koristimo ovu priliku ponoviti da segregirano obrazovanje predstavlja diskriminaciju zabranjenu ZSD-om, Direktivom Vijeća 2000/43/EZ od 29. lipnja 2000. o provedbi načela jednakog postupanja prema osobama bez obzira na njihovo rasno ili etničko podrijetlo i Poveljom o temeljnim pravima EU-a te upozoravamo da se kroz ovaj Poziv ne smiju nadograđivati i/ili uređivati škole (matične ili područne) u kojima će se nastaviti provoditi segregirana nastava.\n\nTakođer, s obzirom na dokumentiranu kontinuiranu de facto segregaciju u hrvatskom osnovnoškolskom obrazovanju predlažemo da se uvedu posebni, odnosno dodatni bodovi za one škole u kojima se trenutno održava segregirana nastava, a koje modernizacijom (povećanjem kapaciteta, odnosno nadogradnjom škole i uvođenjem jedno smjenske nastave) namjeravaju ukinuti razrede s isključivo ili većinski romskim učenicima."]
[2,"GLORIJA DOMITROVIĆ","Ključni elementi Poziva na dodjelu bespovratnih sredstava Modernizacija ustanova za provedbu cjelodnevne škole u osnovnoškolskom obrazovanju","Pozdravljam ovaj Prijedlog jer će omogućiti bolju pripremljenost postojećih kapaciteta za prihvat cjelodnevne škole. Zbog porasta broja učenika sa teškoćama integriranih u redovni program potrebno je razviti dobru strategiju prilagodbe suvremenog načina poučavanja uz adekvatne uvjete u učionicama."]
[3,"GABRIJELA BARABAN","Ključni elementi Poziva na dodjelu bespovratnih sredstava Modernizacija ustanova za provedbu cjelodnevne škole u osnovnoškolskom obrazovanju","Podržavam ovaj Poziv jer je modernizacija osnovnih škola važna za kvalitetnu provedbu cjelodnevne nastave. Smatram da bi u njemu trebalo jasnije obuhvatiti i Kadrovski dio – osim ulaganja u infrastrukturu, važno je osigurati i dovoljno nastavnika te stručnih suradnika (psihologa, pedagoga, logopeda) za provedbu programa."]
[4,"MIRO OPAČAK","Ključni elementi Poziva na dodjelu bespovratnih sredstava Modernizacija ustanova za provedbu cjelodnevne škole u osnovnoškolskom obrazovanju","Predmet: Uključivanje prava gluhe djece u Poziv „Modernizacija ustanova za provedbu cjelodnevne škole u osnovnoškolskom obrazovanju“\n\n\n\n\nPoštovani,\n\n\n\n\nu vezi s Prijedlogom ključnih elemenata Poziva „Modernizacija ustanova za provedbu cjelodnevne škole u osnovnoškolskom obrazovanju“, smatram nužnim ukazati na potrebu posebnog uključivanja prava gluhe djece.\n\n\n\n\n1. Razlozi\n • Prema Konvenciji UN o pravima osoba s invaliditetom, Republika Hrvatska obvezala se osigurati inkluzivno obrazovanje za djecu s invaliditetom, uključujući i gluhu djecu.\n • U postojećem nacrtu Poziva ne spominje se pristupačnost za gluhu djecu, iako cjelodnevna škola podrazumijeva dug boravak u ustanovi i dodatne potrebe za komunikacijskom i tehničkom podrškom.\n • Usporedbe radi, u državama članicama EU (Austrija, Češka, Švedska) postoje posebni mehanizmi kojima država osigurava dodatne resurse za obrazovanje gluhe djece.\n\n\n\n\n2. Prijedlozi za izmjene i dopune\n\n\n\n\nPredlažem da se u Poziv i prateće upute uključe:\n 1. Infrastrukturni standardi pristupačnosti za gluhu djecu, uključujući vizualne alarme, obavijesne ekrane i akustičke prilagodbe učionica.\n 2. Tehnička oprema – sustavi za simultano prevođenje na znakovni jezik, digitalne ploče s tekstualnim prikazom govora, multimedijski sadržaji na znakovnom jeziku.\n 3. Dodatni bodovi u kriterijima odabira za škole koje provode ili planiraju provoditi programe inkluzije gluhe djece i imaju osposobljen kadar (komunikacijske posrednike, edukatore gluhe djece).\n 4. Obavezna konzultacija s udrugama gluhih osoba pri projektiranju i modernizaciji škola.\n\n\n\n\n3. Očekivani učinak\n\n\n\n\nUključivanjem navedenih elemenata:\n • osigurala bi se stvarna jednakost u obrazovanju,\n • djeca bi dobila uvjete za kvalitetno sudjelovanje u cjelodnevnoj školi,\n • Republika Hrvatska bi ispunila međunarodne obveze prema Konvenciji UN i EU standardima inkluzivnog obrazovanja.\n\n\n\n\nSmatram da bez ovih izmjena projekt cjelodnevne škole nije cjelovito inkluzivan i ne osigurava jednaka prava svoj djeci.\n\n\n\n\nS poštovanjem,"]
[5,"SILVANA KOPAJTIĆ-ZURAK","Ključni elementi Poziva na dodjelu bespovratnih sredstava Modernizacija ustanova za provedbu cjelodnevne škole u osnovnoškolskom obrazovanju,\n1.Opće informacije","Poštovani,\npodržavam Prijedlog ključnih elemenata Poziva na dodjelu bespovratnih sredstava „Modernizacija ustanova za provedbu cjelodnevne škole u osnovnoškolskom obrazovanju“, Smatram ga cjelovitim i sadržajnim."]
[6,"ZAGORSKA RAZVOJNA AGENCIJA","1.Opće informacije,\n1.2.Predmet i svrha Poziva","Da li je trenutna usklađenost površine škole s propisanim normativima razlog da se škola ne može prijaviti u koliko trenutnom površinom odstupa od propisanih normativa. predlaže se isto formulirati kod prihvatljivosti prijavitelja"]
[7,"KARLOVAČKA ŽUPANIJA","1.Opće informacije,\n1.2.Predmet i svrha Poziva","U svrhu unapređenja kvalitete prehrane i osiguravanja jednakih uvjeta za sve učenike, predlaže se uključivanje aktivnosti uređenja i opremanja distribucijske kuhinje pri područnim školama s manjim brojem učenika, kao i nabava vozila za distribuciju hrane. Time bi se omogućilo da učenici koji pohađaju manje područne škole imaju pristup sigurnim, nutritivno uravnoteženim i toplim obrocima. Ovim ulaganjima povećava se standard školske prehrane, doprinosi se smanjenju nejednakosti između matičnih i područnih škola, unaprjeđuju se zdravstveni i socijalni uvjeti boravka učenika u školi, te se jača uloga škole kao središta lokalne zajednice. Distribucijska kuhinja predstavlja poseban tip kuhinje u kojoj se ne odvija klasična priprema jela od sirovina do gotovog proizvoda, već se u njoj jela uglavnom primaju, dovršavaju (dogrijavaju) i raspodjeljuju krajnjim korisnicima."]
[8,"IVAN ŠARIĆ","1.Opće informacije,\n1.2.Predmet i svrha Poziva","Pozdravljam svrhu Poziva kojom se planira poticati uvođenje cjelodnevne škole (CDŠ) kroz unaprjeđenje uvjeta za izvođenje nastave te stvaranje kvalitetne infrastrukture. Posebno je važno što se naglasak stavlja na osiguranje uvjeta zdravog života djece jer je to preduvjet uspješnog obrazovnog procesa i cjelovitog razvoja učenika."]
[9,"PETRA PAVIČIĆ BAKSA","1.Opće informacije,\n1.4.Pokazatelji operacije/projekta","Predlažemo promjenu kriterija koji se odnosi na broj učenika u područnim školama, prijedlog je omogućiti ulaganja u objekte područnih škola bez obzira na br. učenika"]
[10,"KARLOVAČKA ŽUPANIJA","1.Opće informacije,\n1.4.Pokazatelji operacije/projekta","RSO 4.2.1. Broj moderniziranih obrazovnih objekata\nOgraničenje kriterija na područne škole s najmanje 100 učenika isključuje većinu područnih škola u Republici Hrvatskoj. Stoga predlažemo da se navedeni kriterij, osim na matične škole, primjenjuje i na osmorazredne područne škole s ukupno minimalno 56 učenika.\nSukladno Državnom pedagoškom standardu za osnovne škole, Članak 10. - čisti razredni odjeli u razrednoj nastavi mogu biti ako svaki razred ima minimalno 8 učenika, dok u predmetnoj nastavi ako svaki razred ima minimalno 6 učenika iz čega proizlazi ; četiri razredna odjela razredne s minimalno 8 učenika daju ukupno 32 učenika i četiri razredna odjela predmetne nastave s minimalno 6 učenika daju 24 učenika što je ukupno minimalno 56 učenika u osmorazrednoj područnoj školi."]
[11,"DAVID PŠIHISTAL","1.Opće informacije,\n1.5.Financijska alokacija i iznos bespovratnih sredstva ","Ispred Grada Osijeka predlaže se povećanje najvišeg iznosa bespovratnih sredstava na 12.000.000,00 EUR. Povećanje iznosa predlaže se zbog izgradnje jedne centralne kuhinje i prilagodbe dijela postojećih kuhinja u samim školskim objektima kako bi se omogućilo pripremanje obroka za sve škole na jednom mjestu čime bi se omogućila veća efikasnost i ujednačenost kvalitete za sve korisnike.  Centralna kuhinja bila bi organizacijski ustrojena uz jednu od škola, a sve ostale školske kuhinje imale bi ulogu distribucije hrane korisnicima. Na taj način objedinio bi se proces pripreme hrane čime bi se ostvarile uštede u odnosu na situaciju u kojoj bi se u svakom školskom objektu organizirao proces pripreme hrane i nabavljala sva oprema te zapošljavali djelatnici u svrhu navedenog. Grad Osijek ima 21 osnovnu školu te smo mišljenja kako bi puno efikasnije bilo imati jednu centralnu kuhinju. Slijedom navedenog, maksimalni iznos od 4.000.000,00 EUR  nije dostatan za izgradnju jedne centralne kuhinje i prilagođavanje većeg broja preostalih školskih kuhinja koje bi služile kao distributivni centar te se predlaže povećanje maksimalnog iznosa bespovratni sredstava na 12.000.000,00 EUR.\nSrdačan pozdrav"]
[12,"ROLAND JELIĆ","2.Pravila Poziva,\n2.1.Prihvatljivost prijavitelja (i ako je primjenjivo partnera)","Da li mogućnost prijave imaju i osnivači kojima nije osnivač RH ili jedinica lokalne ili regionalne samouprave. Pitam konkretno za škole kojima je osnivač vjerska zajednica, jer u tu školu idu djeca koji su stanovnici određenog područja gdje postoji vjerska škola te se istima treba omogućiti isto pravo na jednosmjensku nastavu."]
[13,"ZAGORSKA RAZVOJNA AGENCIJA","2.Pravila Poziva,\n2.6.Prihvatljivost operacije/projekta","Predlaže se jasno definirati koji propis je mjerodavan za osiguranje uklanjanja arhitektonskih barijera odnosno osiguravanja pristupačnosti građevina osobama s invaliditetom i smanjene pokretljivosti - da li Tehnički propis za osiguranje pristupačnosti građevina osobama s invaliditetom i smanjene pokretljivosti (NN 12/2023) ili Pravilnik o osiguranju pristupačnosti građevina osobama s invaliditetom i smanjene pokretljivosti (NN 78/13), budući da navedena dva dokumenta propisuju različite mjere za iste aktivnosti. Predlaže se dodatno upisati da se za projekte izrađene do 28.6.2025. primjenjuje Pravilnik, a za sve nakon toga Trhnički propis."]
[14,"KARLOVAČKA ŽUPANIJA","2.Pravila Poziva,\n2.6.Prihvatljivost operacije/projekta","TOČKA 3. Operacija (projekt) predstavlja najbolji odnos između iznosa potpore, poduzetih aktivnosti i postizanja ciljeva\nU praksi, trošak opremanja često može biti veći od vrijednosti građevinskih radova, posebno ako se radi o adaptaciji postojećeg prostora. Predlažemo da prihvatljivi izdaci za opremanje, neovisno da li se radi o kuhinji, blagovanici ili učionici iznose do 30% ukupne vrijednosti prihvatljivih troškova projekta (umjesto 50% troškova radova na prostoru kuhinje).\n\nTOČKA 4. Prijavitelj (potencijalni Korisnik, ako je primjenjivo i Partner) raspolaže potrebnim financijskim sredstvima i mehanizmima za pokrivanje dijela vlastitog sufinanciranja troškova operacije (projekta), ukoliko primjenjivo\n Sukladno Zakonu o proračunu (NN 144/21), proračun jedinica lokalne i područne (regionalne) samouprave donosi predstavničko tijelo (županijska skupština) do kraja tekuće godine za iduću proračunsku godinu, zajedno s projekcijama za dvije naredne godine.\nProračun i projekcije izrađuju se temeljem poznatih i planiranih potreba, razvojnih prioriteta i programa te uputa Ministarstva financija, koje se jedinicama lokalne i područne samouprave dostavljaju svake godine do 20. kolovoza.\nU trenutku izrade i usvajanja proračuna za 2025. godinu (s projekcijama za 2026. i 2027.) predmetni poziv još nije bio objavljen. Slijedom toga, bilo je objektivno i zakonski nemoguće planirati sredstva za sufinanciranje ovog projekta u navedenom razdoblju.\nTakođer, trenutačna izmjena projekcija nije moguća jer bi to značilo retroaktivno planiranje, što Zakon o proračunu izričito onemogućuje. Smatramo da je ovaj uvjet u suprotnosti sa Zakonom o proračunu, Pravilnikom o planiranju i Uputama Ministarstva financija, kojima je propisano da se proračun donosi s projekcijama za dvije naredne godine, dok se izmjenama i dopunama proračuna mogu mijenjati isključivo planovi za tekuću godinu. Projekcije se ne smiju retroaktivno mijenjati. Proračunski akti moraju odražavati stvarno stanje planiranih i ugovorenih obveza, a ne naknadno dodane pretpostavke.\nRelevantni propisi:\n• Pravilnik o planiranju u sustavu proračuna (NN 1/2024), čl. 24. st. 4.\n„Rebalansom proračuna mijenja se isključivo plan za tekuću proračunsku godinu i u njemu se iskazuju podaci o tekućem planu za proračunsku godinu, povećanju/smanjenju tekućeg plana i novom planu za proračunsku godinu.“\n• Zakon o proračunu (NN 144/21), čl. 45. st. 1. i 4.\n„Izmjenama i dopunama proračuna mijenja se isključivo plan za tekuću proračunsku godinu. (…) Izmjenama i dopunama proračuna ne mogu se umanjiti rashodi i izdaci ispod razine izvršenja i obveza preuzetih na temelju članaka 47. i 48. ovoga Zakona.“\n• Upute za izradu proračuna JLP(R)S za razdoblje 2025.–2027. (Ministarstvo financija, 2024.), točka 5.6.\n„Izmjenama i dopunama proračuna mijenja se isključivo plan za tekuću proračunsku godinu. (…) Izmjenama i dopunama proračuna ne mogu se umanjiti rashodi i izdaci ispod razine izvršenja i preuzetih obveza po investicijskim projektima te preuzetih obveza iz ugovora koji zahtijevaju plaćanje u sljedećim godinama.“\nPrijedlog rješenja\nStoga je jedini realan i zakonski utemeljen pristup da se javne korisnike obveže da, po odobrenju projekta, sredstva za vlastito sufinanciranje uvrste u prve sljedeće izmjene i dopune proračuna za tekuću godinu, odnosno proračun s projekcijskim godinama. Time se:\n\n• osigurava pravna sigurnost i usklađenost sa Zakonom o proračunu i podzakonskim aktima,\n• omogućava javnim korisnicima da ispune kriterij poziva,\n• jamči da će projekt imati održivu financijsku konstrukciju bez kršenja zakonskih procedura.\nPredlažemo izmjenu teksta kriterija na sljedeći način:\n„Postojanje financijske konstrukcije koja jamči uspješnu provedbu projekta, što uključuje izjavu Korisnika da ima osigurana sredstva za vlastito sufinanciranje.\nU slučaju javnih korisnika, Korisnik se obvezuje da će, u slučaju odobrenja projekta, sredstva za vlastito sufinanciranje osigurati prvim sljedećim izmjenama i dopunama proračuna za tekuću proračunsku godinu, te da će ih, sukladno ugovornim obvezama, uvrstiti u proračun i pripadajuće projekcije za naredne godine, odnosno financijski plan godine u kojoj obveza dospijeva.\nPo usvajanju proračuna s projekcijama ili izmjena i dopuna proračuna javni Korisnik je dužan bez odgode dostaviti ugovornom tijelu pripadajući izvadak iz proračuna/ relevantni dio proračuna kojim potvrđuje planirana sredstva za vlastito sufinanciranje.\n(Izvor provjere: Obrazac 1. – Izjava prijavitelja/partnera).“\nTOČKA 5. Financijska održivost operacije (projekta) – korisnik raspolaže potrebnim financijskim sredstvima i mehanizmima za pokrivanje troškova održavanja za operacije (projekte) koje obuhvaćaju ulaganje u infrastrukturu ili proizvodno ulaganje, kako bi se osigurala financijska održivost\n Infrastruktura je namijenjena isključivo za negospodarske (nekomercijalne) djelatnosti. Izrada financijske analize nije primjenjiva na ovaj Poziv, budući da se radi o javnoj usluzi (obrazovanje). Financiranje prehrane učenika vrši se temeljem Odluke Vlade RH o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2025./2026. (NN 108/25)\nTOČKA 12. Operacija (projekt) je u skladu sa zakonodavnim zahtjevima u pogledu osiguravanja pristupačnosti osobama s invaliditetom, osiguravanja rodne ravnopravnosti i uzimanja u obzir Povelje Europske unije o temeljnim pravima i Konvencije o pravima osoba s invaliditetom\n \nPredlažemo dodati: - ako je predmet zahvata (isključivo) uređenje / dogradnja/ rekonstrukcija kuhinjskog bloka  (neovisno o katnosti građevine te neovisno o etaži na kojoj se nalazi kuhinja) nije potrebno osiguranje pristupačnosti (savladavanje visinske razlike, ulazni prostor i komunikacije)\nProstor kuhinjskog bloka je prostor rada u kojem obzirom na tehnološki proces ne mogu raditi zaposlenici koji koriste pomagala za pokretljivost (invalidska kolica, štap, štake , hodalica) te za koje bi sukladno tome bila potrebna primjena elemenata za svladavanje visinskih razlika ( dizalo, rampa, koso podizna platforma, vertikalno podizna platforma). Također nije moguća doslovna primjena minimalne širine komunikacija od 150cm  u tlocrtnoj organizaciji prostora - riječ je o pomoćnim gospodarskim prostorima, a ne glavnim komunikacijama školske zgrade. \nPredlaže se da se radni prostor kuhinje izuzme iz obveze osiguravanja pristupačnosti. Naime, kuhinjski prostori u školama predstavljaju specifične radne prostore u kojima se rukuje profesionalnom opremom (štednjaci, pećnice, rashladni uređaji, toplinska oprema) te vrijede posebni propisi o sigurnosti i zaštiti na radu. Zbog prirode posla i zahtjeva higijenskih standarda (HACCP i dr.), radni prostori kuhinje nisu namijenjeni učenicima, korisnicima niti osobama izvan stručnog osoblja."]
[15,"AURORA REGIONALNI KOORDINATOR ISTARSKE ŽUPANIJE ZA EUROPSKE PROGRAME I FONDOVE - COORDINATORE REGIONALE DELLA REGIONE ISTRIANA PER I PROGRAMI E FONDI EUROPEI","2.Pravila Poziva,\n2.6.Prihvatljivost operacije/projekta","Kriteriji prihvatljivosti br. 4. – Predlaže se izmjena na način da javni Korisnik potpiše u Izjavi (Obrazac 1.) da će osigurati vlastito sufinanciranje u proračunu."]
[16,"KARLOVAČKA ŽUPANIJA","2.6.Prihvatljivost operacije/projekta,\n2.6.1.Posebni uvjeti prihvatljivosti projekta","Ograničenje kriterija na područne škole s najmanje 100 učenika isključuje većinu područnih škola u Republici Hrvatskoj. Stoga predlažemo da se navedeni kriterij, osim na matične škole, primjenjuje i na osmorazredne područne škole s ukupno minimalno 56 učenika.\nU svim osmorazrednim područnim školama koje imaju više od 56 učenika potrebno je uspostaviti distribucijsku kuhinju.\nUvjeti prihvatljivosti ulaganja u distribucijske kuhinje:  \n• Raspon površine: 30–50 % predviđene površine glavne kuhinje u matičnoj školi.\n• Broj područnih škola i udaljenost od matične škole:\no 1 PŠ – do/unutar 25 km ili više na istoj liniji (ruti)\no 2 PŠ – do 20 km\no 3 PŠ – do 15 km\no 4 PŠ i više – do 10 km"]
[17,"VALENTINA KNEŽEVIĆ","2.Pravila Poziva,\n2.7.Prihvatljivost aktivnosti","Pod prihvatljive aktivnosti projekta predlažemo dodati aktivnost Priprema projektno-tehničke dokumentacije – aktivnost se odnosi na uslugu izrade idejnog rješenja i/ili idejnog projekta, glavnog projekta, izvedbenog projekta, projekta opremanja, projekta uklanjanja građevine, sve sukladno važećim zakonima i propisima za izradu projektno-tehničke dokumentacije (javno savjetovanje 2023.).\nTakođer, obzirom da prema Normativima dimenzioniranja prostora Osnovnih škola u Republici Hrvatskoj „svaka osnovna škola, bez obzira na veličinu, mora imati školsko vježbalište, odnosno vanjski prostori za nastavu tjelesne i zdravstvene kulture“ predlažemo da se u prihvatljive aktivnosti uvrsti, kao što je to bio slučaj na javnom savjetovanju 2023. godine, „Izvedba građevinskih, obrtničkih i instalaterskih radova na unutarnjem i vanjskom prostoru škole za potrebe provedbe programa cjelodnevne škole“;"]
[18,"KARLOVAČKA ŽUPANIJA","2.Pravila Poziva,\n2.7.Prihvatljivost aktivnosti","Pod prihvatljive aktivnosti projekta predlažemo dodati aktivnosti neophodne za realizaciju projekta te omogućiti da razdoblje provedbe projekta započinje početkom obavljanja aktivnosti, a ne potpisom ugovora o dodjeli BS (retroaktivnost). Predlažemo dodati:\n• Izrada projektno-tehničke dokumentacije- aktivnost se odnosi na uslugu izrade idejnog rješenja/projekta i/ili glavnog projekta i pripadajućih elaborata, izvedbenog projekta, projekta opremanja, projekta uklanjanja građevine, analize osjetljivosti i ranjivosti na klimatske promjene i izloženost njima u skladu sa zahtjevima prilagodbe klimatskim promjenama sve sukladno važećim zakonima i propisima za izradu projektno-tehničke dokumentacije, geodetske usluge (geodetski elaborat, elaborat iskolčenja), izdavanje energetskog certifikata, ispitivanje vatrodojave, komunalni priključak, elektroenergetska suglasnost, dokup električne energije, izdavanje građevinske i uporabne dozvole\n• Izvedba građevinskih, obrtničkih i instalaterskih radova za potrebe provedbe programa cjelodnevne škole – u opis aktivnosti uključiti GLAVNE I DISTRIBUCIJSKE KUHINJE, TE NEDOSTAJUĆE PROSTORE\n• Opremanje kuhinja, blagovaonica i učionica – u opis aktivnosti uključiti nabavu vozila potrebnih za distribuciju hrane"]
[19,"ANITA ŠTRKALJ","2.Pravila Poziva,\n2.7.Prihvatljivost aktivnosti","Molimo da se pojasni ulazili li u prihvatljive radove dogradnje/nadogradnje ugradnja/postavljanje sportskog balona, odnosno balon dvorana za potrebe osiguravanja provedbe programa cjelodnevne škole? Naime, škola u pitanju nema \ndvoranu, ali nema ni uvjete za izgradnju iste."]
[20,"ZAGORSKA RAZVOJNA AGENCIJA","2.Pravila Poziva,\n2.8.Prihvatljivost troškova projekta","U koliko će postojati kriterij pri ocjenjivanju projektnih prijedloga koji će se odnositi na prihvatljivost troškova ulaganja, predlaže se isti definirati kroz poziv. Primjerice jedinični iznos ulaganja po m2, kao što je to bilo u nekim prijašnjim pozivima Ministarstva."]
[21,"VALENTINA KNEŽEVIĆ","2.Pravila Poziva,\n2.8.Prihvatljivost troškova projekta","Predlažemo da se pod prihvatljive troškove dodaju i troškovi \"uređenje i opremanje školskih igrališta\", kao što je bilo na javnom savjetovanju iz 2023. godine."]
[22,"DRAŽEN RUŽIĆ","2.Pravila Poziva,\n2.8.Prihvatljivost troškova projekta","Slažem se da je potrebno nadograditi određene školske prostore, ali uz to potrebno je npr, u knjižnicu i čitaonicu ne samo uvesti novu suvremenu tehnologiju već omogućiti i brz pristup Internetu."]
[23,"VANJA BUŠKULIĆ","2.Pravila Poziva,\n2.8.Prihvatljivost troškova projekta","Mišljenja sam da bi prihvatljivi troškovi trebali obuhvatiti izradu projektno-tehničke dokumentacije za rekonstrukciju i nadogradnju škole koja bi obuhvaćala proširenje ili nadogradnju školske kuhinje, blagovaonice i ostalih prostora (učionice/knjižnice/čitaonice) koje su potrebne za odvijanje nastave u CDŠ."]
[24,"ZAGORSKA RAZVOJNA AGENCIJA","2.8.Prihvatljivost troškova projekta,\n2.8.1.Opći zahtjevi koji se odnose na prihvatljivost troškova projekta","Predlaže se definirati i razdoblje trajanja projektnih aktivnosti, a ne samo razdoblje prihvatljivosti izdataka. podatak je potreban radi ispravnog planiranja kako vremenskog, tako i financijskog tijeka provedbe projekta."]
[25,"DAVID PŠIHISTAL","2.8.Prihvatljivost troškova projekta,\n2.8.1.Opći zahtjevi koji se odnose na prihvatljivost troškova projekta","Ispred Grada Osijeka podupire se sugestija Karlovačke županije."]
[26,"KARLOVAČKA ŽUPANIJA","2.8.Prihvatljivost troškova projekta,\n2.8.1.Opći zahtjevi koji se odnose na prihvatljivost troškova projekta","Vezano za početak razdoblja provedbe projekta potrebno je omogućiti da razdoblje provedbe projekta započinje početkom obavljanja aktivnosti, a ne potpisom ugovora o dodjeli BS (retroaktivnost), uzimajući u obzir da kod nekih škola već postoje povijesni troškovi vezani uz izradu projektno-tehničke dokumentacije (idejno rješenje, glavni projekt)."]
[27,"ZAGORSKA RAZVOJNA AGENCIJA","2.8.Prihvatljivost troškova projekta,\n2.8.2.Prihvatljive kategorije troškova","Predlaže se dodavanje prihvatljive kategorije troškova usluga- izrada projektno tehničke dokumentacije (idejno rješenje, glavni projekt sp prišadajučim elaboratima i troškovnikom, izvedbeni projekt), troškove priključaka na komunalnu infrastrukturu"]
[28,"DAVID PŠIHISTAL","2.8.Prihvatljivost troškova projekta,\n2.8.2.Prihvatljive kategorije troškova","Ispred Grada Osijeka podupire se sugestija Karlovačke županije u vidu uključivanja vozila za distribuciju hrane kao prihvatljivog troška."]
[29,"KARLOVAČKA ŽUPANIJA","2.8.Prihvatljivost troškova projekta,\n2.8.2.Prihvatljive kategorije troškova","IZRAVNI TROŠKOVI\nU izravne troškove predlažemo uključiti: \n1. Izrada projektno-tehničke dokumentacije-\n- usluga izrade idejnog rješenja/projekta i/ili glavnog projekta i pripadajućih elaborata, izvedbenog projekta, projekta opremanja, projekta uklanjanja građevine, analize osjetljivosti i ranjivosti na klimatske promjene i izloženost njima u skladu sa zahtjevima prilagodbe klimatskim promjenama sve sukladno važećim zakonima i propisima za izradu projektno-tehničke dokumentacije\n-  geodetske usluge (geodetski elaborat, elaborat iskolčenja)\n- izdavanje energetskog certifikata\n- ispitivanje vatrodojave\n- komunalni priključak\n- elektroenergetska suglasnost, dokup električne energije\n- izdavanje građevinske i uporabne dozvole\nPOD TOČKOM 2. TROŠKOVI RADOVA\nPod opis troškova radova uključiti GLAVNE I DISTRIBUCIJSKE KUHINJE, TE NEDOSTAJUĆE PROSTORE\nPOD TOČKOM 3. TROŠKOVI OPREMANJA KUHINJA, BLAGOVAONICA I UČIONICA:\nU opis troškova dodati vozila za distribuciju hrane, a prihvatljivi izdaci za opremanje u skladu s predloženim ranije (2.6., točka 3.): \n„Predlažemo da prihvatljivi izdaci za opremanje, neovisno o vrsti opreme (kuhinja, blagovaonica, učionica) iznose do 30% ukupne vrijednosti prihvatljivih troškova projekta (umjesto 50% troškova radova na prostoru kuhinje)."]
[30,"AURORA REGIONALNI KOORDINATOR ISTARSKE ŽUPANIJE ZA EUROPSKE PROGRAME I FONDOVE - COORDINATORE REGIONALE DELLA REGIONE ISTRIANA PER I PROGRAMI E FONDI EUROPEI","2.8.Prihvatljivost troškova projekta,\n2.8.2.Prihvatljive kategorije troškova","Predlaže se dodavanje mogućnosti ulaganja u sanitarije koje se nalaze u blizini blagovaonice (sa obavezom ulaganja i u sanitarije za osobe s invaliditetom i smanjenom pokretljivošću)"]
[31,"AURORA REGIONALNI KOORDINATOR ISTARSKE ŽUPANIJE ZA EUROPSKE PROGRAME I FONDOVE - COORDINATORE REGIONALE DELLA REGIONE ISTRIANA PER I PROGRAMI E FONDI EUROPEI","2.8.Prihvatljivost troškova projekta,\n2.8.2.Prihvatljive kategorije troškova","Predlaže se povećanje postotka sufinanciranja prihvatljivih izdataka za opremanje kuhinje na 60%."]
[32,"AURORA REGIONALNI KOORDINATOR ISTARSKE ŽUPANIJE ZA EUROPSKE PROGRAME I FONDOVE - COORDINATORE REGIONALE DELLA REGIONE ISTRIANA PER I PROGRAMI E FONDI EUROPEI","2.8.Prihvatljivost troškova projekta,\n2.8.2.Prihvatljive kategorije troškova","Što u slučaju kada je prostor kuhinje u zadovoljavajućem stanju i potrebno je minimalno infrastrukturno ulaganje ali kuhinjska oprema i blagovaonica su zastarjele ili onemogućavaju pripremu kvalitetnih obroka u skladu sa današnjim standardima i zahtjevima. U tom slučaju postotak od radova za opremanje kuhinje ili blagovaonice ne bi bio dovoljan za postizanje ciljeva poziva. Predlaže se uvođenje dodatne opcije sufinanciranja opremanja kuhinja i blagovaonica u tom slučaju."]
[33,"KARLOVAČKA ŽUPANIJA","4.Postupak dodjele bespovratnih sredstava ,\n4.1.Procjena projektnih prijedloga u odnosu na kriterije definirane Pozivom","4.1. Procjena projektnih prijedloga u odnosu na kriterije definirane Pozivom\nKRITERIJ 4.3. Doprinos projekta poboljšanju pristupa cjelodnevnoj školi (CDŠ)\nTOČKA 4.3.1. Kako bi se utvrdio doprinos intervencije poboljšanju pristupa CDŠ, bodovi se dodjeljuju prema obuhvatu učenika škole koja je predmet intervencija , a kojom se pospješuje njihovo sudjelovanje u programu CDŠ. Kategorije su napravljene temeljem broja učenika u jednosmjenskim osnovnim školama u RH. Na ovom kriteriju uzima se u obzir samo broj učenika škole koja je predmet intervencije.\nPredloženi kriteriji bodovanja u svojem sadašnjem obliku stavlja u povoljniji položaj prvenstveno velike škole s većim brojem učenika, dok istovremeno dovode u nepovoljan položaj manje škole, kojih je ujedno i najviše. Prema podacima za Karlovačku županiju, od ukupnog broja škola (matičnih i područnih): čak 46 % škola ima manje od 25 učenika (obuhvaćenih prvim kriterijem bodovanja – 2 boda), 53 % škola ima manje od 50 učenika (obuhvaćenih drugim kriterijem bodovanja – 3 boda), dok 73 % škola ima manje od 100 učenika (obuhvaćenih trećim kriterijem bodovanja – 4 boda). \nSukladno navedenim pokazateljima, predlaže se uvođenje sustava bodovanja koji osigurava veću jednakost, a koji će u većoj mjeri uzimati u obzir specifične potrebe i okolnosti manjih škola.\na) više od 200  - 10 bodova\nb) 101 do 200  - 8 bodova\nc) 76 do 100 - 7 bodova\nd) 51 do 75 - 6 bodova\ne) 41 do 50 - 5 bodova\nf) 31 do 40 - 4 boda\ng) 21 do 30 - 3 boda\nh) manje od 20  - 2 boda\n\nTOČKA 4.3.2. U slučaju kada se intervencijom rješava problem više škola (intervencija u centralnu kuhinju) utvrđuje se cjelokupni doprinos intervencije poboljšanju pristupa CDŠ, odnosno, bodovi se dodjeljuju prema ukupnom obuhvatu učenika kojima je intervencijom pospješeno sudjelovanje u programu CDŠ.\nU obzir se uzima broj učenika svake od škola te prema tome dodjeljuju bodovi, a ukupan broj bodova na razini prijave projektnog prijedloga određuje se prosjekom bodova koji je svaka škola postigla.\nNa ovom kriteriju uzima se u obzir broj učenika svih škola čiji se problem rješava intervencijom te NE UKLJUČUJE učenike škole koja je predmet intervencije budući da je to predmet vrednovanja u prethodnom kriteriju.\nNastavno na komentar vezano za točku 4.3.1, a s obzirom da su predmet obuhvata intervencije redom područne škole s manjim brojem učenika, predložen je novi  kriterij bodovanja koji osigurava veću jednakost, a koji će u većoj mjeri uzimati u obzir specifične potrebe i okolnosti manjih škola.\na) više od 200  - 10 bodova\nb) 101 do 200 - 8 bodova\nc) 76 do 100  - 7 bodova\nd) 51 do 75  - 6 bodova\ne) 41 do 50  - 5 bodova\nf) 31 do 40  - 4 boda\ng) 21 do 30 - 3 boda\nh) manje od 20 - 2 boda\nProjektom se ne rješava problem više škola - 0 bodova"]
[34,"AURORA REGIONALNI KOORDINATOR ISTARSKE ŽUPANIJE ZA EUROPSKE PROGRAME I FONDOVE - COORDINATORE REGIONALE DELLA REGIONE ISTRIANA PER I PROGRAMI E FONDI EUROPEI","4.Postupak dodjele bespovratnih sredstava ,\n4.1.Procjena projektnih prijedloga u odnosu na kriterije definirane Pozivom","Komplementarsnost sa ESF-om  - predlaže se smanjiti broj bodova obzirom da uvjeti i  elementi budućeg ESF+ poziva  s ciljem podrške školama za provedbu cjelodnevne škole nisu poznati."]
[35,"SAŠA JOSIP MILEC","4.Postupak dodjele bespovratnih sredstava ,\n4.3.Donošenje Odluke o financiranju","Pozdravljam prijedlog modernizacije osnovnoškolskih ustanova u svrhu uvođenja cjelodnevne škole (CDŠ) i jednosmjenske nastave. Smatram da je iznimno važno naglasiti kako jednosmjenska nastava i model CDŠ otvaraju prostor za kvalitetniju organizaciju nastavnog dana te bolju ravnotežu između obaveznih i izbornih sadržaja.\n\nPosebno bih istaknuo važnost osiguravanja uvjeta za sportske i rekreativne aktivnosti u sklopu modernizacije škola. U vremenu kada su pretilost djece i nedostatak kretanja sve prisutniji problemi, ulaganje u dvorane, sportske terene i opremu predstavlja ulaganje u zdravlje učenika i stvaranje zdravih životnih navika.\n\nNa taj način CDŠ neće biti samo produžen boravak u školi, već i prilika za razvoj djece u cjelini – kroz tjelesnu aktivnost, pravilnu prehranu i stvaranje temelja za zdrav i uravnotežen život."]
[36,"KRUNOSLAV MATIJAŠEVIĆ","4.Postupak dodjele bespovratnih sredstava ,\n4.3.Donošenje Odluke o financiranju","Poštovani, u potpunosti se slažem s predloženim Prijedlogom ključnih elemenata Poziva na dodjelu bespovratnih sredstava „Modernizacija ustanova za provedbu cjelodnevne škole u osnovnoškolskom obrazovanju“"]